Diari Oficial de la Generalitat Valenciana


Sumari del DOGV 8462, del 11-01-2019 (2019/52)

RESOLUCIÓ de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual, en execució de sentència, es publica la relació d'aspirants que han superat el curs selectiu d'accés al grup D, sector administració general, pel torn de promoció interna, mitjançant conversió directa de places. Convocatòria 79/04.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/52


Data del document
:   20-12-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu
    * administració regional
    * professió administrativa

RESOLUCIÓ de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual, en execució de sentència, es publica la relació d'aspirants que han superat el curs selectiu d'accés al grup D, sector administració general, pel torn de promoció interna, mitjançant conversió directa de places. Convocatòria 79/04. [2019/52]  
  
  
L'Ordre de 5 de desembre de 2005, de la Conselleria de Justícia, Interior i Administracions Públiques (DOGV 5157, 19.12.2005) va convocar curs selectiu d'accés al grup D, sector administració general, pel torn de promoció interna, mitjançant conversió directa de places, convocatòria 79/04, corresponent a l'oferta d'ocupació pública de l'any 2004, per al personal de l'Administració del Consell de la Generalitat Valenciana.  
El procediment selectiu consistia en una avaluació continuada i una prova final que havien de realitzar els qui, complint els requisits exigits, hagueren superat prèviament un concurs de mèrits que havia de ser valorat pel tribunal qualificador.  
Després de l'esgotament de la via administrativa prèvia, la valoració del tribunal qualificador dels mèrits de la fase de concurs va ser impugnada en seu jurisdiccional, per considerar que les puntuacions assignades als concursants en el mèrit antiguitat no resultaven ajustades a Dret.  
  
El DOGV número 5775, de 2 de juny de 2008, va publicar la relació de persones aspirants que van superar el curs selectiu convocat per Ordre de 5 de desembre de 2005.  
Posteriorment, la sentència ferma 206/14, de 29 de maig, del Jutjat Contenciós Administratiu número 8 de València, en estimar el recurs interposat, va ordenar al tribunal qualificador «rectificar les puntuacions atorgades en l'apartat 1 del barem de mèrits (antiguitat) de tots els funcionaris participants del grup E que, a data 1 de maig de 2001, estigueren ocupant llocs de treball de subalterns, ordenances, telefonistes i vigilants, de naturalesa funcionarial, sector administració general (...), amb les conseqüències que això comporte als efectes previstos en la base 7 de la convocatòria relativa a l'elaboració de la puntuació final del concurs de mèrits i la llista definitiva d'aspirants admesos al curs selectiu».  
Conclòs el curs selectiu de la convocatòria 79/04 en execució de la resolució de la sentencia esmentada, de conformitat amb el que es preveu en la base 11 de la convocatòria, i a proposta de la Direcció General de Funció Pública, resolc:  
  
Primer  
Publicar la relació de persones aspirants que han superat el curs selectiu per ordre de puntuació i que figuren en l'annex I.  
  
Segon  
Publicar la relació de persones aspirants que han de presentar documentació i que figuren en l'annex II.  
En el termini de 20 dies hàbils comptats des de l'endemà de la publicació de la present resolució en el Diari Oficial de la Generalitat Valenciana, les persones aspirants que figuren en l'annex II exclusivament, hauran de presentar davant la Direcció General de Funció Pública la documentació següent:  
Fotocòpia compulsada del títol acadèmic de Graduat Escolar, Graduat en Educació Secundària, Formació Professional I o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.  
En el cas que tinguen acreditats i inscrits en el Registre de Personal de la Direcció General de Funció Pública els documents exigits en el paràgraf anterior, únicament hauran de manifestar-ho per escrit davant la Direcció General de Funció Pública sense aportar la documentació corresponent.  
  
Tercer  
Les persones aspirants compreses en l'annex II que, dins del termini indicat i excepte casos de força major, no presentaren la documentació acreditativa o d'aquesta es dedueix que manquen d'algun dels requisits exigits, no podran ser nomenades personal de la Generalitat, sense perjudici de la responsabilitat en què puguen haver incorregut per falsedat en les seues sol·licituds de participació. La plaça no ocupada per la persona aspirant que no presente la documentació quedarà vacant.  
  
  
Contra aquesta resolució, que posa fi a la via administrativa, podrà interposar-se potestativament recurs de reposició, davant del mateix òrgan que l'ha dictada, en el termini d'un mes comptat a partir de l'endemà de la seua publicació, o directament recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats també a partir de l'endemà de la seua publicació. Tot això, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que puga exercitar-se, si escau, qualsevol altre que s'estime procedent.  
  
València, 20 de desembre de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.